**Pokyny k pedagogickej praxi prvý semester**

Každý si zavedie CD ev. USB kľúč, ktoré nazve **pedagogický denník**. Bude mať štyri časti – každý semester sa naplní jedna časť denníka, teda v tomto semestri začnete prvou časťou. V prvom semestri sa zoznámite s fungovaním školy podľa dole uvedenej schémy. Tí, čo učia – na svojej škole, ostatní nahlásia mailom školu, ktorú si vybrali. Netreba byť zatiaľ fyzicky na škole – jednotlivé body viete podrobiť analýze aj na základe internetových zdrojov.

**1. Orientačná pedagogická prax 1. semester 15 hod.**

Spôsob ukončenia: zápočet

Pre potreby tohto semestra sa budete vedieť orientovať v prostredí strednej školy, s analýzou nasledovných ukazovateľov:

* + s históriou školy,
	+ filozofiou vzdelávania,
	+ prepojenosťou na odbornú prax,
	+ lokálnymi špecifikami prostredia a ich premietnutím do školského kurikula,
	+ uplatnením absolventov v odbore,
	+ organizáciou práce a školského roka,
	+ štruktúrou pedagogických zamestnancov,
	+ školským vzdelávacím programom a jeho spätosťou so štátnym vzdelávacím programom
	+ postavením odborných predmetov v učebnom pláne, ich špecifikami a vzťahmi k iným učebným predmetom,
	+ s kvalifikačnými požiadavkami na učiteľov odborných predmetov vymedzenými vo Vyhláške 1/2020 s prihliadnutím na vlastnú špecializáciu cez príslušnú fakultu STU
	+ s pedagogickou dokumentáciou, plánmi školy, zákonmi, vymedzujúcimi

fungovanie školy.

**Výstupom** je prvý diel pedagogického denníka, ktorý monitoruje hore uvedené body – formálne spracovanie nechám na každého z Vás – verím, že budete mať zmysluplnú inšpiráciu ☺. Prosím – šetrite papier – nič nebudete tlačiť – len výsledný dokument stiahnete na CD a CD prinesiete v skúškovom období.